απτεραιων. απτεραιων οι κοσμοι και α πολις τηιων ται βωλαι και τωι δαμωι χαιρειν. παραγενομενοι οι παρ υμεων πρεγγευται ηροδοτος μηνοδοτω μενεκλης διονυσιω το τε ψαφισμα απεδωκαν εν ωι εγραψατε ψαφισμα ανανεωσασθαι ταν τε συγγενειαν και ταν προυπαρχωσαν φιλιαν τα τε δεδομενα τιμια υπο τας αμας πολεως εν τοις προτερον χρονοις και ταν καθιερωσιν τας πολιος και τας χωρας τωι διονυσωι παρεκαλειτε δε και αναγραψαι το προτερον δογμα εν οποιω κα κρινωμεν ιερωι διελεγησαν δε και οι παρ υμων πρεγγευται ακολουθως τοις εν τωι ψαφισματι αποφαινοντες ταν τε πολιν ευσεβως διακειμεναν προς παντας τος θεος μαλιστα δε προς τον διονυσον οντα αρχαγεταν τας πολεως ωι και καθιερωσθαι συνβεβακε ταν τε πολιν και ταν χωραν υπερ τε των λοιπων πασαν σπουδαν και φιλοτιμιαν ποταγοντες διελεγην διο και δεδοχθαι αποκρινασθαι τωι δαμωι τωι απτεραιων τηιοις ουσιν συγγενεσι και φιλοις διοτι εν τε τοις προτερον χρονοις τυγχανομεν ευσεβως διακειμενοι ποτι παντας τος θεος θ ημων [μαλιστα δε] και τον διονυσον δι ον και προτερον ταν τε ασυλιαν υμιν εδωκαμεν και καθιερωσαμεν ταν χωραν και ταν πολιν τετηρηκοτες δε τα προδεδομενα υμιν φιλανθρωπα μεχρι του νυν πειραξομεν και εις τον λοιπον χρονον διαφυλασσειν ανανεωσαμενοι α παρακαλειτε δια του ψαφισματος και ουκ αδικεομεν τηιος συγγενεας και φιλος υπαρχοντας ουτε πολεμου ουτ ειρανας καθοτι ουτε προτερον πειραξομεν δε και εαν τινες αδικωντι τηιος η κατα κοινον η κατ ιδιαν η κατα γαν η κατα θαλασσαν εοντας ιαρος και ασυλος βοαθειν αυτοις καθοτι αν ωμεν δυνατοι. και εαν τινες ορμιομενοι εξ απτερας αδικησωντι τηιος ειναι αυτος ενοχος τωι της ιεροσυλιας νομωι. αγγραψατωσαν δε και τηιοι ταν ανανεωσιν ες το ιερον τω διονυσω οπως φανερα ηι πασι τοις ελλησι η των απτεραιων ευσεβεια προς παντας τος θεος. αναγραψωμεν δε και αμεν το τε προτερον δογμα και ταν ανανεωσιν ες το ιερον το τας αρτεμιδος τας απτερας. εκαλεσαμεν δε και επι ξενια τους πρεγγευτας [επι τ]αν κοιναν ε[στιαν]. ερρωσθε.
Crete, W. — Aptera [Ion., Teos] — after ca. 170 BC — McC. Teos 16
 after ca. 170 BC 